ທ່ານ Biden ພົບປະກັບ ນາຍົກອີຣັກ ຂະນະທີ່ ມີລາຍງານ ການສັງຫານ ຊົນເຜົ່າ Yazidi 
ແຫຼ່ງຂ່າວຊົນເຜົ່າ Yazidi ກ່າວວ່າ ພວກກໍ່ການຮ້າຍ ລັດອິສລາມ ສັງຫານພວກນັກໂທດ ຫຼາຍກວ່າ 300 ຄົນ ໃນພາກຕາເວັນຕົກ ເມືອງ Mosul.
ທ່ານ Joe Biden ຮອງປະທານາທິບໍດີສະຫະລັດ ໄດ້ໂອ້ລົມ ສົນທະນາກັນກັບນາຍົກລັດຖະມົນຕີ Haider al-Abadi ແຫ່ງ ອີຣັກ ໃນວັນເສົາວານນີ້ ໂດຍໃຫ້ຄຳໝັ້ນໝາຍຂອງສະຫະລັດ ອີກຄັ້ງໃໝ່ຕໍ່ອີຣັກທີ່ເປັນປະເທດປະຊາທິປະໄຕແລະການຊ່ອຍ ເຫຼືອຂອງສະຫະລັດ ໃນການເອົາຊະນະຕໍ່ພວກກໍ່ການຮ້າຍລັດ ອິສລາມໃນອີຣັກ ແລະໃນຊີເຣຍ ນັ້ນ ທຳນຽບຂາວ ກ່າວວ່າ ທ່ານ Biden ຍັງໄດ້ສະແດງຄວາມໂສກ ເສົ້າເສຍໃຈນຳພວກທີ່ໄດ້ຮັບເຄາະຮ້າຍຈາກການໂຈມຕີຂອງ ພວກກໍ່ການຮ້າຍຕໍ່ພວກພົນລະເຮືອນໃນແບກແດັດ ຮວມທັງ ພວກປະຊາຊົນຢ່າງໜ້ອຍ 17 ຄົນທີ່ແຈ້ງໃຫ້ຊາບວ່າ ໄດ້ເສຍ ຊີວິດໄປໃນວັນເສົາວານນີ້ ໃນເຫດລະເບີດແຕກຂຶ້ນສອງບັ້ນ ໃນນະຄອນຫຼວງນັ້ນ ການໂອ້ລົມສົນທະນາກັນດັ່ງກ່າວ ມີຂຶ້ນໃນຂະນະທີ່ອົງການຂ່າວຂອງ ຊາວ Kurds ອ້າງແຫຼ່ງຂ່າວຊົນເຜົ່າ Yazidi ທີ່ກ່າວວ່າພວກກໍ່ການຮ້າຍລັດອິສລາມ ໄດ້ສັງຫານພວກຄົນໂທດ Yazidi ຈຳນວນຫຼາຍກວ່າ 300 ຄົນ ທີ່ຄ້າຍແຫ່ງໜຶ່ງທາງພາກຕາເວັນຕົກເມືອງ Mosul ໃນວັນສຸກຜ່ານມານີ້ ຖະແຫຼງການສະບັບໜຶ່ງຈາກພັກກ້າວໜ້າ Yazidi ທີ່ໄດ້ ອ້າງໂດຍອົງການຂ່າວ Shafaq News ໄດ້ປະນາມການສັງຫານນີ້ວ່າ ເປັນ ໄດ້ມີການອ້າງຄຳເວົ້າຂອງທ່ານ Mahma Khalil ສະມາຊິກສະພານິຕິບັນຍັດ Yazidi ວ່າ ພວກທີ່ເສຍຊີວິດນັ້ນ ແມ່ນຮວມທັງພວກຜູ້ຊາຍ ແມ່ຍິງແລະພວກສູງອາຍຸ ທ່ານຍັງກ່າວຕື່ມວ່າ ທ່ານເຊື່ອວ່າ ພວກ Yazidi ອື່ນໆອີກປະມານ 1400 ຄົນຍັງຖືກກັກຂັງຢູ່ໃນຄຸກທີ່ເມືອງ Tal Afar ນັ້ນ ໃນຂະນະດຽວກັນ ກຳລັງປະສົມພາຍໃຕ້ການນຳພາຂອງສະຫະລັດ ກ່າວວ່າ ກຳລັງທະ ຫານຍັງສືບຕໍ່ທຳການໂຈມຕີສະຖານທີ່ແຫ່ງຕ່າງໆຂອງກຸ່ມລັດອິສລາມ ໃນອີຣັກ ແລະໃນຊີເຣຍ ໃນວັນເສົາວານນີ້ ຮວມທັງການໂຈມຕີທາງອາກາດ 17 ຄັ້ງ ໃນຊີເຣຍ ແລະເປົ້າ ໝາຍ ຕື່ມອີກ 7 ແຫ່ງໃນອີຣັກນັ້ນ